**S-a anunţat la ştirile de seară**

*Dunare*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

S-a anunţat la ştirile de seară:

” Încă-un poem de dragoste-a murit

Ne’mpărtăşit şi fără lumânare

Şi încă nu ştim cât a suferit.

Se bănuieşte chiar a fi o crimă

Şi doi suspecţi deja sunt anchetaţi

Însă-amândoi, în mărturia dată,

Au declarat că sunt nevinovaţi.”

Procesul se va ţine dimineaţă

Şi partea lor precis va câştiga

Şi taina le va fi doar înc-o taină

Pe care lumea nu o va afla;

Şi-n morga de suspine va rămâne

Fantoma unui vis neîmplinit

Care apare-n orişicare seară

Cu fiece poem care-a murit.